Document ID: 32010D0484

NEUVOSTON PÄÄTÖS,
annettu 7 päivänä syyskuuta 2010,
kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Národná banka Slovenskan ulkopuolisten tilintarkastajien osalta
(2010/484/EU)
EUROOPAN UNIONIN NEUVOSTO, joka
ottaa huomioon Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn Euroopan keskuspankkijärjestelmän ja Euroopan keskuspankin perussääntöä koskevan pöytäkirjan ja erityisesti sen 27.1 artiklan,
ottaa huomioon Národná banka Slovenskan ulkopuolisista tilintarkastajista Euroopan unionin neuvostolle 1 päivänä heinäkuuta 2010 annetun Euroopan keskuspankin suosituksen EKP/2010/6 (1),
sekä katsoo seuraavaa:
(1)
Euroopan keskuspankin neuvoston suosittelemat ja Euroopan unionin neuvoston hyväksymät riippumattomat ulkopuoliset tilintarkastajat tarkastavat Euroopan keskuspankin (EKP) ja eurojärjestelmään kuuluvien kansallisten keskuspankkien tilit.
(2)
Národná banka Slovenskan nykyisten ulkopuolisten tilintarkastajien toimikausi päättyi tilikauden 2009 tilintarkastuksen jälkeen. Tämän vuoksi on tarpeen nimittää ulkopuoliset tilintarkastajat tilikaudesta 2010 alkaen.
(3)
Národná banka Slovenska on valinnut Ernst & Young Slovakia, spol s.r.o:n ulkopuolisiksi tilintarkastajikseen tilikausiksi 2010-2014.
(4)
EKP:n neuvosto suositteli, että Ernst & Young Slovakia, spol. s.r.o. nimitetään Národná banka Slovenskan ulkopuolisiksi tilintarkastajiksi tilikausiksi 2010-2014.
(5)
EKP:n neuvoston suositusta olisi noudatettava ja päätös 1999/70/EY (2) olisi muutettava sen mukaisesti,
ON HYVÄKSYNYT TÄMÄN PÄÄTÖKSEN:
1 artikla
Korvataan päätöksen 1999/70/EY 1 artiklan 16 kohta seuraavasti:
”16. Ernst & Young Slovakia, spol. s.r.o. hyväksytään Národná banka Slovenskan ulkopuolisiksi tilintarkastajiksi tilikausiksi 2010-2014.”
2 artikla
Tämä päätös annetaan tiedoksi EKP:lle.
3 artikla
Tämä päätös tulee voimaan päivänä, jona se julkaistaan Euroopan unionin virallisessa lehdessä.
Tehty Brysselissä 7 päivänä syyskuuta 2010.

Labels: 2
9
4
18